cruzeiro
Store norske leksikon,Økonomi og næringsliv,Penger,Nyere mynter og pengeenheter
Cruzeiro er en myntenhet som ble brukt i Brasil i periodene 1942–1986 og 1990–1994. I perioden 1993–1994 het myntenheten cruzeiro real (flertall: reais).
Brasiliansk cruzeiro hadde valutakode BRR og valutasymbol CR$. 1 cruzeiro var inndelt i 100 centavos.Cruzeiro erstattet den tidligere hovedmynten milreis. Etter en langvarig inflasjon ble 1000 «gamle» cruzeiros i 1967 gjort lik 1 «ny» cruzeiro. Nye saneringer fulgte i 1986, 1989, 1990 og 1993. Ved hver sanering ble én enhet av den nye valutaen satt lik 1000 gamle. I perioden 1986–1990 ble myntenheten i Brasil endret til cruzado (henholdsvis ny cruzado).I et nytt forsøk på å stabilisere den brasilianske valutaen ble myntenheten real innført i 1994 og ble i verdi satt lik 2750 cruzeiros reais. Les mer i Store norske leksikon penger valuta Mynt, mål og vekt i Brasil